text: Kolding Å skal udvikles
  15 september 2010 kl. 08.15
  Der er i Kolding Kommunes budget for 2011 afsat to mio. kroner om året i tre år til en udvikling af Kolding Å.
  Der er nye tider på vej for Kolding Å. 
  Socialdemokraterne har ved budgetforhandlingerne i kommunen sikret, at der i de næste tre år bruges to mio. kroner på at gøre åen mere attraktiv.
  - Kolding Å er en sand guldåre der løber gennem hele Kolding og vi er glade for at det er lykkes, at få sat udviklingen af Kolding Å på dagsordenen, siger Christian Haugk, der er gruppeformand for Socialdemokraterne i Kolding Kommune.
  Pengene skal blandt andet bruges til at sørge for, at åen i større grad indbyder til nye forretninger, cafeer og restauranter og en ny udvikling af Kolding midtby.
  